Og önnur hjón mega gjarnan nýta þau líka . Og þegar tveir einstaklingar bera þannig tilfinningar til hvors annars ríkir hamingjan í lífi þeirra . Því samstaðan eflir ástina , það að vita að þú ert ekki einn á báti í lífsins ólgusjó . Hvers vegna lenda svona mörg hjónabönd í erfiðleikum eins og raun ber vitni ? Oft ætlumst við til að maki okkar sé alltaf að láta sér detta eitthvað í hug til að styrkja sambandið , en gerum aldrei neitt sjálf . En það kemur ekki af sjálfu sér . Húmor Það er erfitt að elska þann sem ekki er hægt að hlæja með . Húmorinn er stór og mikilvægur hluti af sameiginlegri tilveru okkar . Snerting er þögul samskipti , hljóð en hlý rödd er lendir ekki í þeim gildrum sem orðin geta leitt okkur í . Með því að upplifa maka sinn upp á nýtt í gegnum snertingu fingurgómanna einna , er hægt að opna fyrir nýjar leiðir og endurnýjað samfélag . „ Augun mín og augun þín “ Hvernig væri að búa til nýjan flöt á ástarlífinu með því að segja ekkert , en taka utanum hvort annað og horfa bara á hvort annað ? Þögnin getur bæði verið jákvæð og neikvæð . Það er sameiginlegt einkenni hjá flestum pörum sem hafa lent í gildrum vanans og leiðans að þau segja “ við erum hætt að tala saman ” . Kynlíf Gott kynlíf er hornsteinninn í hverju sambandi . Kynlífið getur viðhaldið sambandinu þó að margt annað bregðist . Gjafir gefnar með jákvæðu hugarfari , sem tákn ástar og umhyggju , styrkja sambandið og efla , sama hversu árin verða mörg . Takið ykkur þess vegna tíma fyrir sambandið , ástina . Trúin Hjónavígslan felur í sér blessun Guðs . Ræktum saman trú okkar í hjónabandinu , leitum til Guðs í bæn með erfiðleika okkar og gleði , kennum börnunum okkar bænir og leyfum blessun Guðs að helga allt okkar líf . Ekkert er betra veganesti út í tilveruna .